《赋得处处春云生》
明代·皇甫汸

春色蔼无际，朝云最可怜。
金枝纷映带，玉叶缀联翩。
弄影交疏里，含情飞盖边。
长安遥向日，何处奉非烟。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。